ประธานสภาผู้แทนราษฎร เผยแนวโน้มอาจขยายวันพิจารณาร่างพระราชบัญญัติงบประมาณรายจ่ายประจำปี 2565 ถึงวันที่ 21 สิงหาคมนี้
นายชวน หลักภัย ประธานสภาผู้แทนราษฎร เปิดเผยว่า มีความเป็นไปได้ที่การประชุมสภาผู้แทนราษฎรเพื่อพิจารณาร่างพระราชบัญญัติงบประมาณรายจ่ายประจำปีงบประมาณ 2565 จะขยายไปถึงวันเสาร์ที่ 21 สิงหาคม ซึ่งอภิปรายแปรญัตติเป็นสิทธิ์ของสมาชิก แต่ที่สำคัญคือเวลาการประชุมหายไปวันละ 5 ชั่วโมงจากปกติที่เคยประชุมจบหลังเที่ยงคืน เพราะขณะนี้จบเวลาประมาณ 20.00 น. ซึ่งก็เข้าใจว่า ไม่สามารถที่จะล่วงเลยเวลาไปถึงเที่ยงคืนได้        สำหรับภาพรวมการอภิปรายของสมาชิกอยู่ในเกณฑ์ใช้ได้ ยกเว้นสมาชิกบางคนที่ยังอภิปรายเหมือนอยู่ในวาระที่หนึ่ง แต่ส่วนใหญ่ก็ให้ความร่วมมือดี